  Виталий Пронин Толон Эгра каргуртэ люкаськылӥзы МЧС удысын тыршисьёс, вань ёросъёсысь тылпу кысонъя частьёслэн кивалтӥсьёссы. Нырысьсэ та ужрадэ ӧтемын вал шаерысьтымы вань муниципал кылдытэтъёслэн йыръёссы.Тылпуэз алон ужрад капчиенгес сётске, солэсь бервылъёссэ утялтон сярысь. МЧС-ын ужасьёс калык пӧлын валэктон уж ялан ортчыто ке но, «горд атас» лекъяськемысь уг дугды. Ӵем дыръя тылпу потэ кысымтэ тамак, пилиськем гуръёс бордысь. Ёрос центръёсын тылпу кысонъя частьёсын ужало ке но, вань пыдлось гуртъёсы дыраз вуэмзы уг луы. Куд-ог гуртъёсын умой ужало дружинникъёс. Гурт кивалтӥсьёсты куризы, кышкыт учыр кылдыку, адямиослы ивортон амалъёсты паськытатыны: корт я гырлы жугоно, сотовой телефонъёсты, факелъёсты, сиренаез кутоно. Ӵапак та амалъёсты Эграе люкаськем кивалтӥсьёслы уж вылын возьматӥзы.Удмуртиысь тылпу кысӥсьёс котькинлы адӟем карымон луо. Кӧня ке аръёс ӵоже Приволжск федерал округын нырысетӥ интыын вамышъяло ни. Асьме шаерез ке басьтоно, городъёс пӧлын нырысетӥ интые потӥзы глазъёс, ёросъёс пӧлын ӟеч ужаменызы висъяськизы пичи пургаос, муниципал кылдытэтъёс пӧлын - Эгра ёросысь ӟатчаос.Валентина Емельянова Туспуктэмез: susanin.udm.ru Теги: МЧС Эгра  